b"\n_START_ARTICLE_\nSant Jaume del Barret\xc3\xb3\n_START_SECTION_\nDescripci\xc3\xb3\n_START_PARAGRAPH_\n\xc3\x89s una capella rom\xc3\xa0nica, d'una nau amb volta clarament apuntada. L'absis, separat de la nau pel presbiteri i un arc triomfal, \xc3\xa9s ornat amb una motllura quadrada i llisa. T\xc3\xa9 un gran portal adovellat a migdia, tapiat, i un altre de m\xc3\xa9s petit i tard\xc3\xa0 a la fa\xc3\xa7ana de ponent, que \xc3\xa9s coronada per un campanaret d'espadanya.\n_START_SECTION_\nHist\xc3\xb2ria\n_START_PARAGRAPH_\nBastida a finals del segle XII, com a sufrag\xc3\xa0nia de Lla\xc3\xa9s, era coneguda per Sant Jaume de Montbac o de Bonbac fins a finals del segle XVII, que pass\xc3\xa0 a capella particular del ve\xc3\xad del Barret\xc3\xb3._NEWLINE_El 1936 fou saquejada, abandonada i convertida en pallissa. El 1975 fou restaurada i retornada al culte."